kardosdrur/scandi-wiki huggingface dataset:
As We Fight

As We Fight var et dansk metalcoreband, der blev stiftet af Jason Campbell og Thomas Toft i Fredericia. Bandet blev opløst i 2011. 

As We Fight blev startet af Jason Campbell og Thomas Toft, som havde jammet sammen igennem længere tid i Lydmuren og Ungdommens hus i Fredericia. Efter flere udskiftninger af band medlemmer fandt de sammen med Martin Olsen og Laurits Medom. De skiftede navn fra deres tidligere navn Fisticuffs og efter endnu lidt udskiftninger indspillede de deres selvfinansieret EP The Darkness Of Apocalypse Has Fallen Before Us hos Tue Madsen i april 2003 hvorefter de fik kontrakt hos belgiske Good Life Recordings. Året efter indspillede de debutalbummet Black Nails And Bloody Wrist, som fik pæne anmeldelser fra både danske som udenlandske anmeldere. Efter indspilningerne forlod Michael Dahl bandet og Martin Goltermann kom ind og overtog hans plads. Efter en masse liveshows og med prisen som Danmarks bedste liveband til Danish Metal Awards gik bandet i studiet hos Jacob Bredahl fra Hatesphere i sommeren 2006 for at indspille deres andet album Midnight Tornado, hvorefter Tiger Sennenwald forlod bandet for at starte et band mere hans stil og søge nye udfordringer.
Efter udgivelsen begav de sig ud på en Europa tour med blandt andet Caliban og Heaven Shall Burn. Under touren besluttede Laurits sig for at droppe ud af bandet. 
I august 2007 afløste Jesper fra et andet lokalt band "Something To Die For" vokal tjansen da bandet skulle spille på den belgiske hardcore festival i Ieper. Derefter blev han tilbudt en permanent rolle i bandet.
Efter at Jason Campbell i 2008 forlod bandet, var Esben stand-in i nogle shows. Derefter fik han en fast plads i bandet. Esben er også kendt i Numbnuts og har tidligere været en del af Stomped.

Medlemmer 
 Laurits Medom – Vokal (2001-2007, 2011-)
 Martin Goltermann – Guitar (2004-)
 Martin Olsen – Guitar
 Søren Hvidt – Bas
 Niels "Niller" Plum – Trommer (2006-)

Tidligere Medlemmer 
 Esben Elnegaard Kjær Hansen – Vokal (2008-2010) – Nuværende band: Numbnuts, Hatesphere
 Jesper Vincencio Gün – Vokal (2007-2009)
 Jason Campbell – Vokal (2001-2008) – Nuværende band: Destroyerboy
 Thomas Toft – Trommer (2001)
 Tiger Sennenwald – Trommer (2001-2006) TIGERBLOD
 Michael Dahl – Guitar (2001-2004)

Udgivelser 
 The Darkness Of Apocalypse Has Fallen Before Us (EP) (2003)
 Black Nails And Bloody Wrists (Album) (2004)
 Midnight Tornado (Album) (2006)
 Meet Your Maker (Album) (2009)
 This is Ebola (Split Album med The Psyke Projct) (2011)

Metalgrupper fra Danmark
Musikgrupper fra 2000
Tolv Imamer

De Tolv Imamer er, i shia-islams tolver-gren (ithnā-ʿashariyyah), en betegnelse for de tolv spirituelle og politiske efterfølgere af profeten Muhammed. Shiiter tror generelt på, at imamerne var de retmæssige efterfølgere af profeten Muhammed. Ifølge shia-islam blev dette bestemt af Gud selv, og også forudsagt flere gange af Muhammed inden hans død. Imamerne anses her for at være ufejlbarlige (maʿsūm) og for at være vogtere af religionen islam. Desuden tror shiiter også på at imamerne kender til den indre mening (bātin) af Koranen.

Den første imam, ʿAlī b. Abī Ṭālib, som også kaldes De Troendes Leder (Amīr al-Muʾminīn), var profetens fætter og gift med profetens eneste datter som fik barn, Fātima al-Zahrāʾ, fra hans første og mest elskede kone, Khadījah. Profeten ville ikke gifte sin datter væk, selvom mange af Muhammeds følgesvende (sahāba) ønskede at gifte sig med hende. Dette skyldtes profetens udsagn om, at han afventede Guds valg i alt hvad han foretog sig, da det ikke var noget, han selv kunne bestemme. Ifølge shia-islam var det netop Guds ønske, at Muhammeds datter skulle gifte sig med ʿAlī og derved bane vejen for lederskabet (imāmah) igennem de tolv imamer.

Liste over De Tolv Imāmer 

Islam
Shia-islam
Trianglen (København)

Trianglen, navngivet efter den trekantede form, er en plads på Østerbro i København.

Historie 
I det 19. århundrede var Trianglen holdeplads for kapervogne, som kørte københavnerne ud til Dyrehaven, og flere af pladsens restauranter stammer tilbage fra den tid hvor de betjente kaperkuskene. Centralt på pladsen står den forhenværende sporvognsventesal, som nu er omdannet til offentlige toiletter, i folkemunde kaldet Bien. Den blev opført i 1907 med Peder Vilhelm Jensen-Klint som arkitekt og er nu fredet. Kapervognene stoppede omkring 1950, lidt efter anden verdenskrig.

Ud for Østerbrogade 72 findes en mindetavle for styrmand og frihedskæmper Ejler Haubirk, der den 20. oktober 1944 blev skudt ned og dræbt på gaden af Henning Brøndum fra Petergruppen. Han var blevet genkendt på Café Odin, der lå på hjørnet af Odensegade.

I 2019 åbnede Metrocityringen med en station ved navn Trianglen overfor Trianglen, beliggende under museet Enigmas forplads (på det modstående hjørne i forhold til Blegdamsvej/Øster Alle).

Geografi 
De fem veje Østerbrogade, Øster Allé, Blegdamsvej, Odensegade og Nordre Frihavnsgade løber sammen her.

Lille Triangel ligger knap 500 meter sydøst fra Trianglen. Her løber gaderne Østerbrogade, Dag Hammarskjölds Allé, Classensgade, Øster Farimagsgade og Øster Søgade sammen.

Noter 

Torve og pladser i København
Gader på Østerbro
Pamflet

En pamflet er en lille ikke periodisk tryksag, der ikke er indbundet. Den kan bestå af et enkelt stykke papir der er blevet trykt på begge sider og foldet et antal gange.

UNESCO kræver at en udgivelse er på mindst 5 sider og maksimalt 48 sider uden dæksider medtalt for at det kan kaldes en pamflet, og at den stilles til rådighed for offentligheden.

Pamfletter kan f.eks. være alt fra oplysninger på køkkenudstyr til medicinsk information. Pamfletter er vigtig i marketing, da de er billige at producere og lette at distribuere til kunder. Pamfletter er også et vigtigt redskab i politiske protester og politiske kampagner af samme grunde.

Kilder/reference

Se også 
Løbeseddel
Flyveblad

Litteratur
Biblioteks- og informationsvidenskab
Holger Friis Johansen

Holger Friis Johansen (født 9. april 1927 på Frederiksberg, død 2. november 1996) var en dansk klassisk filolog. Han var søn af Knud Friis Johansen og bror til Karsten Friis Johansen.

Friis Johansen blev dr.phil fra Københavns Universitet i 1959 og fungerede som professor ved Aarhus Universitet fra 1961 til sin død. Han var gift med lektor Bente Friis Johansen.

Friis Johansen lavede talrige oversættelser af blandt andre Aristofanes og Thukydid, og er desuden kendt for sin bog fra 1984 om antikkens græske litteratur: Fri mands tale – Græsk Litteratur indtil Alexander den Stores tid.

Eksterne henvisninger 
 Nekrolog på Aarhus Universitets hjemmeside

Filologer fra Danmark
Ansatte ved Aarhus Universitet
Oversættere fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Riddere af 1. grad af Dannebrog
Danskere i 1900-tallet
Medlemmer af Videnskabernes Selskab
Studenter fra Metropolitanskolen
Herbert Marcuse

Herbert Marcuse (født 19. juli 1898 i Berlin, død 29. juli 1979) var en tysk-amerikansk filosof og sociolog, som tilhørte Frankfurterskolen. Hans bog Det endimensionelle menneske () fra 1964 spillede en stor rolle, såvel i Europa som i USA, i 1960'ernes ungdomsoprør.

Marcuse argumenterer i Det endimensionelle menneske for, at det moderne menneske er undertrykt af falske behov skabt af kapitalismen, og at et (voldeligt) mindretal må gøre oprør for at frigøre menneskeheden fra de falske behov.

Litteratur på dansk 
 Marcuse, Herbert (1979): Den æstetiske dimension: bidrag til en kritik af den marxistiske æstetik. Gyldendal 
 Marcuse, Herbert (1969): Det én-dimensionale menneske: en undersøgelse af det højtudviklede industrisamfunds ideologi. Gyldendal

Referencer

Eksterne henvisninger 

 Herbert Marcuse Official Homepage

Personer fra Berlin
Filosoffer fra Tyskland
Sociologer fra Tyskland
Tyskere i 1900-tallet
Frankfurterskolen
Irina Dibirova

Irina Igorevna  Dibirova, pigenavn Poltoratskaja  (  ; født 12. marts 1979) er en russisk håndboldspiller på det russiske landshold. Irina blev for nogle år siden kåret til VM's bedste spiller.

Irinas karriere i Rusland blev stoppet af en knæskade. Anja Andersen fik Irina til Slagelse DT i 2004, og et par måneder senere blev hun opereret og fik en ny menisk. Operationen lykkedes, men først et år efter kom Irina på banen igen. Irina scorede hun på straffe for Slagelse i Champions League-finalen, og hun gav Anja Andersen sin guldmedalje fra VM, som tak for at Anja hjalp hende tilbage til håndboldens verden.

Irina forlod Slagelse efter nogen tid og er tilbage på det russiske landshold (dog en mindre rolle end tidligere), hvor hun bl.a. spiller sammen med Emilija Turej, som hun også spillede med, da hun spillede for Slagelse.

Irina er i øjeblikket ude med en skade. 

Håndboldspillere fra Rusland
Dansk Ornitologisk Forening

Dansk Ornitologisk Forening (ofte forkortet: DOF) er en forening for alle med interesse for fugle og naturbeskyttelse, og foreningen tæller i dag ca. 16.000 medlemmer. Foreningen blev stiftet den 15. oktober 1906 med Eiler Lehn Schiøler og Hans Christian Cornelius Mortensen som medstifter.

DOF samler viden om Danmarks vilde fugle. Foreningens 16.000 medlemmer er fordelt i 13 lokalafdelinger over hele Danmark. Lokalafdelingerne afholder generalforsamling hvert år, hvor alle medlemmer har stemmeret. DOF har indgået to samarbejdsaftaler med Miljøministeriet, som bruger DOF’s data i sine naturplaner. Fugleværnsfonden, som er stiftet af DOF, ejer 20 fuglereservater, der plejes af frivillige arbejdsgrupper. Foreningen arrangerer ture for fugleinteresserede, hvor begyndere og erfarne kan mødes og udveksle erfaringer.

Navnegruppen 
Navnegruppen (NAG) er en gruppe under Dansk Ornitologisk Forening. Gruppen blev stiftet den 20. januar 1996 efter et større forarbejde af nu afdøde Lasse Kreutzfeld.

Gruppen har navngivet samtlige verdens fuglearter i en uofficiel liste. Seneste opdatering er fra juli 2010.

Verdenslisten tager udgangspunkt i systematikken i Burt L. Monroe, Jr. og Charles G. Sibley's A World Checklist of Birds (1993).

Ved artikeloprettelser på den danske Wikipedia er den entydige navngivning fra Navnegruppen et godt udgangspunkt.

DOF i udlandet 
DOF er dansk partner i BirdLife International, et globalt netværk af fugle- og naturbeskyttelsesorganisationer. DOF's arbejde er derfor som BirdLifes fokuseret på at redde fuglearter, beskytte deres lokaliteter, bevare levesteder og skabe gode levevilkår for mennesker.
DOF gennemfører med støtte fra Danida i øjeblikket projekter i Indonesien og Ghana

DOFbasen 
DOFbasen er foreningens internetbaserede database og en hjemmeside, hvor brugere kan  indtaste observationer og lokaliteter, se en præsentation af data, samt få adgang til hjælp. Der findes  tilhørende  apps så systemet kan anvendes i felten. Alle der er oprettet som brugere kan indtaste og søge data i DOFbasen , og der sker løbende kvalitetssikring af data.  Databasen danner grundlag for mange af DOFs projekter, og dermed fugle- og naturbeskyttelse i Danmark .Der er pt. (11. december 2021)  28.556.082 observationer og  20.437 lokaliteter i databasen.

Se også 
 Den danske rødliste – liste over de mest truede planter og dyr i Danmark.

Noter

Kilder og eksterne henvisninger 
 DOF  – Officiel hjemmeside
 Ældre årgange af Dansk Ornithologisk Forenings Tidsskrift er digitalt tilgængelige via Internet Archive
 Nyere årgange af Dansk Ornithologisk Forenings Tidsskrift er digitalt tilgængelige via DOFs hjemmeside 
 Dansk Ornitologisk Forenings Navnegruppe
 Behnke-Pedersen, M. og Rønnest, S. Danske navne på alverdens fugle. Dansk Ornitologisk Forening. 2008 Pdf-dokument
 Fugle i Vestpalæarktis Pdf-dokument

Ornitologisk Forening
Danmarks fugle
Fuglebeskyttelse
Ornitologi
X&Y

X&Y er det engelske band Coldplays tredje studiealbum.

Indhold 

Coldplay-album
Album fra 2005
Whoracle

Whoracle er et album fra det svenske band In Flames. Det blev udgivet gennem Nuclear blast d. 18 november 1997. Sangteksterne er skrevet af Dark Tranquillitys guitarist Niklas Sundin og er baseret på et koncept udtænkt af Anders Fridén.

Numre 
 "Jotun" – 3:53
 "Food for the Gods" – 4:21
 "Gyroscope" – 3:26
 "The Hive" – 4:03
 "Dialogue with the Stars" – 3:00
 "Jester Script Transfigured" – 5:46
 "Morphing into Primal" – 3:05
 "Worlds within the Margin" – 5:06
 "Episode 666" – 3:45
 "Everything Counts" (Depeche Mode cover) – 3:17
 "Whoracle" – 2:44

Musikere 

Anders Fridén – Vokal, perkussion
Björn Gelotte – Trommer, perkussion, guitar
Johan Larsson – Bas
Glenn Ljungström – Rytmeguitar
Jesper Strömblad – Guitar, keybord, perkussion
Ulrika Netterdahl- Kvindelig vokal i sangen "Whoracle"

Album fra 1997
In Flames-album
Skarð

Skarð er en tidligere færøsk bygd på den nordøstlige del af øen Kunoy. Der er ca. 3 timers vandring mod nord fra Haraldssund til den forladte bygd. Skarðs historie er dramatisk. Lille juleaftensdag 23. december 1913 blev en færøbåd, en áttamannafarer med 7 mand fra bygden overrasket af snestorm, og samtlige arbejdsføre mænd i bygden omkom på havet. For kvinderne, en ældre mand og børnene fulgte en hård tid med meget slid. De fleste flyttede efterhånden til nabobygderne. Om aftenen den 26. januar 1919 roede de sidste 9 beboere med en tungt lastet færøbåd den lange vej nord om øen Kunoy til bygden Kunoy på vestsiden.

Af den tidligere bebyggelse er der kun få grundfundamenter tilbage. I dag står det et skur på stedet, hvor vandrere kan søge ly. I et skab ligger der en gæstebog og en historisk beretning om bygden.

Nord for bygden skærer slugten Klamm Skarðgjøgv sig ind i den stejle fjeldvæg og lige overfor på Borðoy ligger den ligeledes forladte bygd Skálatoftir. 

Langs med Kunoys østkyst ved Haraldssund kan man følge den gamle vardesti mod nord ud til den forladte bygd. Turen derud tager ca. 3 timer. Der går også en vardesti fra Skarð nordvest om til bygden Kunoy, stien var og er stadig en af de sværest tilgængelige stier på hele Færøerne. Det kan ikke anbefales at følge stien uden lokal føring.

100 års mindehøjtidelighed 
Den 14. august 2013 samledes omkring 500 mennesker i Skarð for at mindes forliset. Det var Felagið Skarðsbygd som arrangerede dagen. En mindessten, som Hans Pauli Olsen havde lavet, blev rejst i bygden, der blev sunget og der blev holdt taler.

Kendte personer fra Skarð 
 Símun av Skarði (1872–1942), pædagog og grundlægger af Føroya Fólkaháskúli, Færøernes folkehøjskole. 
 Anna Suffía Rasmussen (1876–1932), Símuns søster, og en ildsjæl bag folkehøjskolen.

Bog om bygden 
I 2012 udgav Páll Kunoy bogen Skarðsbygd -Tey orkaðu ikki meir (Bygden Skarð - De orkede ikke mere).

Referencer 

Byer på Færøerne
Kunoy
Helligdommen

Helligdommen er et område på Bornholms nordkyst, umiddelbart nord for Rø. Iflg. Nudansk Ordbog kendt fra 1580 under navnet Helligdommit.

Mest kendt er Helligdomsklipperne og Bornholms Kunstmuseum, der er bygget over Helligdomskildens udspring på toppen af klippen.

Om sommeren er der ofte turistture med båd mellem Gudhjem og Helligdomsklipperne, hvor der er en enkelt betonmole på 10-15 meter neden for trapperne. Klipperne er fredet, og der må eksempelvis ikke trænes bjergbestigning eller fjernes sten herfra.

Umiddelbart mod nordvest (lige neden for bakken) ligger Døndalen som mange turister gennem tiden har gået tur i, og få kilometer mod sydøst ligger Gudhjem.

Lokaliteter på Bornholm
Fredede arealer i Danmark
Andrew av Fløtum

Andrew av Fløtum (født 13. juni 1979 i Tórshavn, Færøerne) er en færøsk professionel fodboldspiller, hvor hans primære position på banen er i angrebet. Hans nuværende klub er den færøske Formuladeildin-klub HB Tórshavn, som han skrev kontrakt i sommeren 2007 – gældende fra og med den 1. juli 2007 og resten af sæsonen.

Spillerkarriere 
Han begyndte sin seniorkarriere i barndomsklubben HB Tórshavn i 1996-sæsonen, hvor han debuterede for klubben den 31. marts 1996 mod arverivalerne fra KÍ i pokalturneringen. Den venstre-fodede landsholdspiller var med sine mange scoringer (51% scoringsgennemsnit) for klubben medvirkende til at fodboldklubben blev kåret til færøsk mester i sæsonerne 1998, 2002 og 2003 samt pokalmester i 1998-sæsonen (en double). Han opnåede i 2002-sæsonen samtidig at blive topscorer i den hjemlige bedste række med 18 scoringer og i den efterfølgende sæson at blive kåret som årets spiller.

Akademisk Boldklub tilbød ham en kontrakt i klubben allerede i 1998, men det skulle først en del år senere før han stiftede bekendskab med dansk fodbold. Efter at være blevet kåret færøsk mester med Havnar Bóltfelag fra Tórshavn i 2003, skiftede han i februar 2004 til 1. divisionsklubben Fremad Amager på en deltidskontrakt, hvor han hurtigt blev stamspiller på klubbens førstehold i de efterfølgende sæsoner. Han debuterede for klubben den 21. marts 2004 mod Brønshøj Boldklub. I den første del af 2006/07-sæsonen var han imidlertidigt meget skadespræget, hvor han døjede med en lyskenskade, og opnåede således kun at spille en enkelt kamp for klubbens førstehold samt to kampe og fire scoringer for andetholdet i Københavnsserien 2006. Klubbens profil vendte dog kraftigt tilbage i foråret med sin deltagelse i 13 ud af 15 mulige kampe, men kunne ikke hjælpe klubben med nedrykningen til 2. division.

I sommeren 2007, samtidig med at Fremad Amagers nedrykning til den tredjebedste danske række og sin kærestes færdiggørelse af hendes uddannelse, valgte han at vende tilbage til sit fodboldmæssige udgangspunkt hos HB.

Angriberen har indtil videre opnået 23 A-landsholdskampe på Færøernes fodboldlandshold og scoret en enkelt gang (som repræsentant for HB Tórshavn). 13 af kampene for de blå/hvide-farvede øboers landshold har været som repræsentant for Boldklubben Fremad Amager.

Hæder 
 Havnar Bóltfelag
 Færøsk mester: 1998, 2002 og 2003
 Færøsk pokalmester: 1998
 Topscorer i den færøske 1. division: 2002 (18 mål)
 Årets spiller: 2003

Noter

Eksterne henvisninger 

 

Fodboldspillere fra Færøerne
Fodboldlandsholdsspillere fra Færøerne
Jeppe Brandrup

Jeppe Brandrup (født 3. juni 1985) er en dansk fodboldspiller, der det meste af sin karriere har spillet for Lyngby Boldklub.

Klubkarriere 
Han blev kontraktspiller i KB fra 1. års yngling og var med til at vinde to ungdoms danmarksmesterskaber som ynglinge i (KB) og junior i (B93) (i begge af tilfældene som anfører) 

Som seniorspiller kom Brandrup i truppen hos FC København, men efter to sæsoner uden ret meget spilletid skiftede han i 2007 til Randers FC. Her var han to sæsoner, idet han dog i 2008-09 var udlejet til Silkeborg IF. 

Opholdet i Jylland var ikke så succesrigt for Brandrup, der i sommeren 2009 skiftede til Lyngby Boldklub,  hvor han efter mere end 200 kampe havde kontraktudløb i sommeren 2018, hvorefter han forlod Lyngby BK.

Landshold 
Jeppe Brandrup var som ung et stort talent og spillede 31 kampe på forskellige ungdomslandshold.

Referencer

Eksterne henvisninger 
 Jeppe Brandrups profil på Lyngby Boldklubs hjemmeside 

Fodboldspillere fra Danmark
Fodboldspillere fra FC København
Fodboldspillere fra Randers FC
Fodboldspillere fra Silkeborg IF
Fodboldspillere fra Lyngby Boldklub
Kalciumklorid

Kalciumklorid eller calciumchlorid (Kemisk Ordbog) (CaCl2) er kalcium-saltet af saltsyre. Vandfrit kalciumchlorid er hygroskopisk. Kalciumchlorid avendes bl.a. i køkkenet til neutralisation af oxalsyreholdige fødevarer, eksempelvis rabarber. Kalciumchlorid har E-nummer E 509.

Kalciumklorid bliver bl.a. også brugt som vejsalt og fugtfjerner.

Calciumforbindelser
Klorider
Washington-monumentet

Washington-monumentet er en stor obelisk rejst til ære for USA's første præsident, George Washington, som gjorde USA uafhængigt af briterne. Den er rejst i den vestlige ende af National Mall i USA's hovedstad, Washington D.C.. Washington-monumentet blev designet af arkitekten Robert Mills i 1840'erne. Man påbegyndte bygningen af monumentet i 1848, men det stod imidlertid først færdigt i 1884, omtrent tredive år efter arkitektens død. Obelisken er lavet af marmor, granit og sandsten.

Washington-monumentet er 169 meter højt. I en årrække var det verdens højeste bygningsværk. Dette er med til at gøre det til en turistattraktion. Monumentet åbnede for offentligheden den 9. oktober 1888.

Eksterne henvisninger 
 Official NPS website: Washington Monument

Bygninger, konstruktioner og anlæg i Washington D.C.
Monumenter i USA
19. århundrede
Popmundo

Popmundo er et onlinerollespil, som giver spilleren muligheden, for at blive en stor, stjerne indenfor musikindustrien.

Spilleren starter på bar bund, ved en bakke og må komme sig videre ved at skrive sang, udøve færdigheder, øve sange og holde koncerter. De udgiver singler, musikvideoer osv. 

Spilleren skal skaffe sig et job, men kan også komme ind på en kriminel løbebane, for mulighed for at stjæle ting fra andre spillere, begå indbrud i lejligheder, stjæle penge fra arbejdspladen, være pyroman, eller udøve graffiti. Andre, mere offentlige, jobs som bl.a. politimand, brandmand og læge er også tilgængelige.

Der er over 380.000 aktive spillere (november 2008) og 32 byer fordelt over hele verden.

Ekstern henvisning 
 http://www.popmundo.com

Computerrollespil
Hasseris Kirke

Hasseris Kirke er beliggende i Aalborg lige op til Hasserisvej. Den er bygget efter tegninger af Aalborg-arkitekten Einar Packness. Byggeriet startede 28. september 1954, de tre grundsten blev lagt 6. marts 1955 og kirken blev indviet søndag d. 2. december 1956 af biskop Erik Jensen. Kirketårnet var ikke med i den oprindelige bygning, men blev bygget til i 1986.

Selve kirken er opført i gule mursten med rødt tegltag.

Eksterne kilder og henvisninger 

 Hasseris Kirke  hos nordenskirker.dk
 Hasseris Kirke hos KortTilKirken.dk

Kirker i Aalborg Amt
Kirker i Aalborg Stift
Kirke
Kirker i Aalborg
546 f.Kr.



Begivenheder

Født

Dødsfald 
 Anaximander, græsk filosof (født ca. 610 f.Kr.)

 
46
Prudence Halliwell

Prudence "Prue" Halliwell er en person i den amerikanske tv-serie Heksene fra Warren Manor (Charmed), produceret af The WB Television Network (The WB).

Skuespillerinden Shannen Doherty spillede Prue de tre første sæsoner.

Prue Halliwell blev født den 28. oktober 1970 af heksen Patricia Halliwell og hendes Far er Victor Bennett. Hun var deres førstefødte barn. Prue blev født med telekinesiske evner, som betyder at hun kan flytte ting med sine tanker lige som sin bedstemor.
De 24. marts 1975 da Prue var cirka 5 år fik hun besøg af sit fremtidige selv , det var også den dag hendes mor havde indgået en pagt med troldmanden Nicholas. Efter Phoebe blev født den 2. november 1975 var deres bedstemor nødt til at binde søstrenes kræfter (de ville miste deres kræfter men stadig have muligheden for at få dem tilbage) så Nicholas ikke skulle dræbe dem eller stjæle deres kræfter.
Men Prue kunne desværre intet huske efter det fordi hendes bedstemor brugte glemselstøv på hende og hendes søstre. I High School var Prue en af de populære hun var på A-Listen. Hun var også Cheerleader og hun var elevråds formand. Og senere blev hun rebelsk.

Da hun og Piper startede i Universitetet flyttede de ind i en lejelighed i North Beach. Prue læste Historie og var en seriøs elev, men hun var alligevel populær i Universitetet, hun datede anføreren af fodboldsholdet, (som senere næsten bliver til en dæmon). Pigerne boede i lejligheden i North beach indtil år 1997 da deres bedstemor Penny blev syg, blev de nødt til at flytte hjem til deres bedstemor og deres søster Phoebe.

Senere blev Prue forlovet med sin chef Roger og spurgte Piper om hun ville være hendes brudepige.

Roger blev ved med at lægge an på Phoebe hemmeligt, og påstod at det var Phoebe der lagde an på ham. Derfor slog Prue op med ham. Omkring denne tid tog Penny et billede af dem foran huset, og hun lavede en trylledrik der kunne ødelægge søstrenes kræfter helt. Men hun nåede ikke at bruge den fordi hun faldt ned af trapperne og døde.

Dødstæller

Eksterne henvisninger 
 

Heksene Fra Warren Manor Figurer